Öölapsed

"Öölapsed" on 2021. aasta juulis esilinastunud Eesti mängufilm. 

 Filmist 
Filmi keskmes on kolm õde, kes on kõik jõudnud oma elu erinevatesse etappidesse. Äsja gümnaasiumi lõpetanud Liis avastab, et planeeritud tulevik poiss-sõbraga ei olegi nii kindel. Vanem õde Karin on esimesena kodunt lahkunud ja püüab oma täiskasvanuelus toime tulla tänapäeva seksistliku ärikeskkonnaga. Õdedest noorim, sõjakas teismeline Jane ei anna järgi peoloomast sõbranna survele olla keegi, kes ta tegelikult ei ole. Ühe saatusliku öö jooksul jõuavad õed läbi elada kõikvõimalikke jaburaid olukordi, kus paljastuvad saladused ja tunded, mida ükski õdedest endale varem tunnistada pole tahtnud.

Filmi tehti ligi 20 võttekohas Tallinnas. Taustanäitlejateks oli ligi sada vabatahtlikku noort.Priit Pääsuke: öösel on alati põnevam filmi teha. Postimees. Kultuur. 12. juuli 2021.

 Osatäitjad  
 Liis – Grete Konksi
 Jane – Alice Siil
 Karin – Piret Krumm
 Pamela – Jaune Kimmel
 Markus – Mart Müürisepp
 Kate – Amanda Hermiine Künnapas
 Anton – Alo Kõrve
 Maria – Liis Lemsalu
 Robert – Kristjan Lüüs
 Liisi ema – Laine Mägi
 Liisi isa – Peeter Oja
 politseinik – Juss Haasma
 politseinik – Ott Lepland
 Kate'i peika – Lauri Pedaja
ja teised.

 Esilinastused, vaatajad 
  6.07.2021, ametlik esilinastus, Coca-Cola Plaza, Tallinn
  9.07.2021, kinodes üle Eesti
 Avanädalavahetusel oli kinodes 4838 vaatajat
 Esimese kuu jooksul 19 492 vaatajat
 2021. aastal oli kokku 22 339 kinokülastajatÖölapsed, esilinastused. Eesti filmi andmebaas, vaadatud 12.04.2024.

 Auhinnad, nominatsioonid 
 Auhind, EFTA - Eesti filmi- ja teleauhinnad, 2022, Parim naisnäitleja: Alice Siil; Parim meesnäitleja: Peeter Oja; parim filmistsenarist: Ewert Kivi ja Mart RaunÖölapsed, festivalid ja auhinnad. Eesti filmi andmebaas, vaadatud 12.04.2024.
 Nominatsioon, EFTA - Eesti filmi- ja teleauhinnad, 2022, Mängufilmi kategoorias; Režissööri kategoorias; Meesnäitleja kategoorias - Alo Kõrve; kostüümikunstniku kategoorias - Gerly Tinn
 Osalemine, Nordic Film Days filmifestival Lübeck (Saksamaa), 2021; Laste- ja noorteprogrammEesti filmid Lübecki filmifestivalil. Eesti Filmi Instituut. 4. november 2021.

 Viited 

 Välislingid 
Öölapsed. Videoklipp.
Öölapsed. IMDb.
Ralf Sauter. Priit Pääsuke: öösel on alati põnevam filmi teha. kultuur.postimees.ee, 12. juuli 2021.
Mona Lii Konnapere. Ameerika klišeed eesti filmis?. Laupäevaleht LP, 7. juuli 2021.
Kaspar Viilup. Öölapsed üritab püüda sinilindu. kultuur.err.ee, 8. juuli 2021.

Kategooria:Eesti filmid
Kategooria:2021. aasta filmid
Kategooria:Komöödiafilmid
Kategooria:Eesti komöödiafilmid
Kategooria:Eesti noortefilmid